|  |  |
| --- | --- |
|  |  |
| Høringsnotat for udkast til bekendtgørelse om regulering af erhvervsmæssigt fiskeri af anden fladfisk end rødspætte fra dansk indregistrerede fiskerfartøjer i tysk farvand i Østersøen |  |

# Ministeriet for Fødevarer, Landbrug og Fiskeri har modtaget høringssvar fra følgende interessenter:

* Danmarks Fiskeri Forening Producent Organisation (DFPO)

# DFPO bemærker, at de er positive over for bekendtgørelsen, der viderefører tidligere bekendtgørelse, som ophørte den 31. dec. 2022. DFPO bemærker dog, at de gerne havde set, at bekendtgørelsen trådte i kraft fra årets begyndelse, idet mange fiskere efterspørger muligheden for at komme hurtigt i gang med fiskeriet.

# DFPO foreslår derfor en ansøgningsproces, hvor der kan ansøges om tilladelse til fiskeri i tysk farvand forud for bekendtgørelsens udstedelse, hvorefter tilladelse til fiskeriet kan udstedes samtidig med bekendtgørelsens ikrafttræden.

# Ministeriet for Fødevarer, Fiskeri og Landbrug (FVM) bemærker, at bekendtgørelsen var planlagt til at træde i kraft fra årets begyndelse, men grundet den parlamentarisk situation, var det ikke muligt at forhandle aftalen og bekendtgørelsen klar til ikrafttræden fra årets begyndelse.

# FVM bemærker videre, at det ikke er muligt at fremskønne ansøgningsprocessen, idet ansøgning om tilladelse først kan sendes til Fiskeristyrelsen efter bekendtgørelsens udstedelse. FVM er opmærksom på, at bekendtgørelsen har væsentlig betydning for fiskerne, og ministeriet vil i forbindelse med forhandling af forlængelse af aftalen undersøge, om aftalen kan forlænges for mere end et år.